הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 4, 2015-09-16 12:00

אלי כהן: בשמחה.

אלי כהן: קודם כל תודה לראש העיר, שכאן נמצא ומכבד אותנו.

אלי כהן: אני רוצה להגיד כמה מילים.

אלי כהן: במסגרת הוועדה שלנו, הוועדה להתחדשות עירונית.

אלי כהן: חשוב לנו לבוא, לצאת לשטח, לראות את הדברים מקרוב, לראות את הפרויקטים, יש לנו לא מעט נושאים שנמצאים על סדר היום.

אלי כהן: באמת קודם כל להגיד תודה, גם לממונה על המחוז, האלוף במילואים יוסף משלב, וארנון גלעדי, שחוץ מתפקידו כיושב ראש הוועדה המרחבית הוא גם יועץ ליושב ראש הוועדה, כלומר לוועדה שלנו, וחשוב לנו גם לבוא ולראות את הדברים גם מול הרשויות המקומיות.

אלי כהן: תודה לנציגים של עמידר, שנמצאים כאן, בהחלט יש גם קשר לפרויקט הספציפי הזה ובכל הארץ בכלל וצריך לבוא ולראות איך באים ונותנים את הדברים.

אלי כהן: כמובן ליזמים שבאים ומרימים את התהליך.

אלי כהן: בכלל הנושא של התחדשות עירונית, אנחנו, חברי הוועדה, רואים בו כשילוב של שני דברים מרכזיים, האחד, לפתרון של משבר הדיור, לא לבדו אגב.

אלי כהן: מי שחושב שמשבר הדיור ייפתר רק על ידי התחדשות עירונית טועה, אבל כחלק מתכנית כוללת, שאנחנו לצורך העניין מטפלים, שמדברת גם על הסכמי גג, גם על נושא של התחדשות עירונית, גם על נושא של כוח אדם שעכשיו הוא חלק מרכזי בפתרון, מכיוון שאם אנחנו רוצים להגיע מ-40,000 יחידות דיור בשנה, ל-60,000 יחידות דיור בשנה, אז צריך גם לבוא ולהגדיל את אמצעי הייצור.

אלי כהן: גם הנושא של הגדלת כמות ועדות הערר, שרק קראתם לאחרונה שמוועדה אחת הגדלנו את זה לשלוש ועדות, על מנת שיהיה מצב הפוך, שלא אנשים יחכו לוועדה, אלא שהוועדות יחכו לתיקים ויחכו לאנשים.

אלי כהן: כמובן יש כאן נציגים נוספים ממשרד הבינוי והשיכון, ואם יש עוד מישהו ששכחתי ממשרד אחר.

אלי כהן: משרד האוצר?

<קריאה: האוצר לא פה.

אלי כהן: אם הנושא שלנו היום זה באמת הנושא של התחדשות עירונית, אז כפי שאמרתי, אנחנו רואים בו שילוב של פתרון בתחום הדיור, אנחנו מדברים על פוטנציאל תוספת של מאות אלפי יחידות דיור בכל רחבי הארץ, אבל יש כאן בהחלט גם פן חשוב נוסף שהוא פן חברתי, לבוא ולקחת שכונות שנמצאות בפריפריה החברתית של הערים, אם זה בתל אביב, אם זה בחולון.

אלי כהן: כלומר זה לא רק נמצא בפריפריה הגיאוגרפית, אלא גם בפריפריה החברתית שקיימת כמעט בכל עיר בישראל, ולבוא ולשדרג את אותן שכונות.

אלי כהן: אני חושב שזו אחריות שלנו, אני חושב שזו מחויבות שלנו.

אלי כהן: כמי שמכיר את התחום של הנדל"ן פרויקטים רגילים לוקחים, מרגע שמתחילים לחשוב עליהם, מזמן התכנון עד הזמן שהבניין גמור אנחנו מדברים 12-13 שנה.

אלי כהן: פרויקט של התחדשות עירונית קל וחומר יותר, מכיוון שבפרויקט רגיל אתה מקבל קרקע בתולית שעליה אתה בונה, כאן יש לך תהליך מאוד מרכזי של לבוא ולעבוד על הדיירים, לדבר על בינוי, אולי על פינוי-בינוי, לראות האם יש כדאיות, האם יש צורך, לבוא ולתת קרקע משלימה.

אלי כהן: לכן פרויקטים כאלה הם פרויקטים ארוכים הרבה יותר.

אלי כהן: ככלל מה שאני ויושב ראש הוועדה, ביחד עם היועץ של הוועדה ועם חברי הוועדה, משפט המפתח שאנחנו רוצים לבוא ולראות לנגד עינינו זה ודאות.

אלי כהן: בוודאות הכוונה היא מה מגיע לתושב מבחינת האם כן השכונה שלו הולכת להתחדשות עירונית או לא הולכת, מה מגיע ליזם, כי הרבה פעמים חלק מהיזמים מתחילים לפעול כשהם לא יודעים מה מגיע להם.

אלי כהן: בכל הדבר הזה אתה לפעמים מוציא אנרגיה במקומות שהם מיותרים.

אלי כהן: סוגיות מיסוי, סוגיות של דייר סרבן, סוגיות של דיור ציבורי, סוגיות של קרקע משלימה מול המינהל בחלק מהפרויקטים, כלומר יש לנו לא מעט עבודה ואנחנו בהחלט שמנו לעצמנו יעד שעד הרבעון של 2016 אנחנו נקים את אותה רשות ונטפל גם בכל אותם חוקים משלימים על מנת שהפרויקטים האלה ייצאו לדרך.

אלי כהן: משנת 98' עד היום, שתקבלו מושג, ב-17 שנה יצאו 28 פרויקטים בלבד.

אלי כהן: כלומר מדברים הרבה, עושים הרבה קולות, אבל בסך הכול יצאו 28 פרויקטים ולכן צריך לבוא ולזכור שחוץ מהחשיבות הנדל"נית בהגדלת יחידות דיור על בסיס תשתיות קיימות לא פחות חשוב הנושא החברתי.

אלי כהן: ויש גם נושא בטיחותי כשאנחנו מדברים על אותן שכונות, אם זה מבחינת ממ"דים, מקלטים, רעידות אדמה, לכן בשלושת האספקטים האלה חשוב לבוא ולדחוף את הדברים.

אלי כהן: יש לנו מקומות ורשויות שבהם לשמחתנו יש כיוון, הנושאים מתקדמים, כמו אור עקיבא, ממה שאנחנו יודעים וכמובן נרצה לבוא ולראות ולשמוע, יש מקומות שבהם זה לא מתקדם ככלל וגם לא יודעים לאן זה יילך.

אלי כהן: לכן אנחנו כן מעוניינים לבוא, כפי שיש תכנית מתאר לכל עיר, או אמורה להיות לכל עיר, תהיה תכנית מתאר גם להתחדשות עירונית.

אלי כהן: כפי שלצורך העניין אנחנו נדע מה הולך לפינוי-בינוי, מה הולך לתמ"א, ואגב יכול להחליט גם ראש העיר שלא הולך, לא לתמ"א ולא להתחדשות עירונית, ואז אנחנו נלך שם לפרויקטים של שיקום שכונות, שזה גם דבר שצריך לבוא ולעשות אותו.

אלי כהן: ואגב, בתקציב האחרון החלטנו, אחרי ששנים הנושא הזה של שיקום שכונות דעך, לבוא וכן לתת תקציב, אבל הדברים האלה הם דברים תחליפיים, כלומר אתה עושה או את זה או את זה או את זה, ואתה צריך לדעת איפה אתה עושה ומתי אתה עושה.

אלי כהן: בכלל בוועדה שלנו יש דיונים פתוחים, יש דיונים ציבוריים, מוזמנים אליהם גם נציגי הדיור הציבורי, תהיה לנו ועדה בשבוע הבא, גם הרשויות המקומיות, גם גופי התכנון, גם ארגונים סביבתיים, לבוא ולראות איך אנחנו מקדמים את זה.

אלי כהן: אנחנו כמובן ככלל שמחים, ויש לנו גם קול קורא, לבוא ולקבל הערות מן הציבור, מן הרשויות המקומיות, הערות ספציפיות שגם יהיו בחוק.

אלי כהן: בכלל אנחנו רואים את המשולש של הרשויות המקומיות, של הדיירים ושל היזמים, ככזה שחשוב לנו לעבור ולעבוד בשיתוף פעולה עם כולם, מכיוון שאם אנחנו לא נדאג לשמור על האורגן הזה אנחנו לא נראה את הפרויקטים יוצאים לדרך.

אלי כהן: וגם כאן, בנושא של הרשויות המקומיות, כל מי שחושב שהוא יוכל לבוא ולהזיז פרויקטים של בנייה, גם בבנייה רגילה וגם בהתחדשות עירונית, בלי הרשויות המקומיות, טועה.

אלי כהן: ראש העיר, אני מכיר אותך, אני חושב למעלה מעשור, גם מפעילויות קודמות.

אלי כהן: אני שמח על הגישה, אני מברך על הגישה, אני מקווה שבעוד רשויות בהחלט נבוא ונראה את הדחיפה גם לטובת בנייה למגורים בכלל ובמיוחד בפרויקטים כמו התחדשות עירונית.

אלי כהן: לשמחתי יש כמה מקומות בארץ שבהחלט רואים שיש בהם התקדמות חיובית.

אלי כהן: יש פרויקט מאוד יפה בראשון לציון, ברמת אליהו, יש פרויקט ביד אליהו בתל אביב, שגם הוא פרויקט שיוצא.

אלי כהן: יש מקומות שיוצאים ומתקדמים וחשוב לנו לראות אותם קורים וקורים כמה שיותר מהר.

אלי כהן: לגבי הסוגיה הראשונה שהעלית, לגבי הנושא של התקציב, אני יכול להגיד לכם שלשמחתנו יש תקציב, יש מקורות.

אלי כהן: אחד הדברים המרכזיים, גם ששר האוצר רואה לנגד עיניו כחשיבות, זה לבוא ולקדם את הפתרון של משבר הנדל"ן ולשם כך הוקצבו סכומים בהיקפים של כמה מיליארדים, לפתרונות של חסמים ותשתיות ודברים אחרים שבהם המדינה יכולה לבוא, להתערב ולשחרר.

אלי כהן: אז אני מציע, ברשותכם,

אלי כהן: שאנחנו נקבל סקירה על הפרויקט, נשמע מכם על דברים שקורים, נחכה לקבל את אותו מסמך, ואני מבטיח שאני באופן אישי אדאג לבוא ולקדם אותו ואני רוצה לראות את הדברים מקרוב, לא רק בחדרי הוועדות בכנסת, לא רק בהיכל התרבות, אלא גם לראות את זה בשטח.

<יעקב אדרי: אני מציע שהמהנדס שלנו ייתן סקירה ואחרי זה הבחור שלכם.

<יעקב אדרי: אורן, בבקשה.

<אורן אליקים: שלום לכולם.

<אורן אליקים: (מצגת).

<אורן אליקים: אני אתן סקירה כללית על מגמות ההתפתחות באור עקיבא.

<אורן אליקים: סקירה קצרה על העיר אור עקיבא.

<אורן אליקים: העיר ממוקמת בין נפת חדרה מחוז חיפה, בין מטרופולין חיפה למטרופולין גוש דן.

<אורן אליקים: אור עקיבא היא יישוב עירוני בלב מרחב כפרי, העיר שוכנת בין צירים עורפיים, כביש ארצי 2 וכביש ארצי 4, בגבולה הצפוני נמצא היישוב בית חנניה, בגבולה הדרומי כביש 651 וצומת פל ים.

<אורן אליקים: כיום מונה אוכלוסיית העיר כ-20,000 תושבים, יעד האוכלוסייה כ-55,000 תושבים.

<אורן אליקים: בימים האלה הופקדה תכנית מתאר כוללנית ותיכף תראו את פוטנציאל הפיתוח בהתאם לתכנית המתאר.

אלי כהן: כמה היתרי בנייה חתמת ב-2015, כמה ניתנו היתרים?

<אורן אליקים: קרוב ל-1,000 יחידות דיור.

אלי כהן: וב-2014, כמה?

<אורן אליקים: ב-2014 סדר גודל של - - -

<יעקב אדרי: פחות, אני לא הייתי פה.

<אורן אליקים: מאוד בודדות, בין 200 ל-300.

<אורן אליקים: זאת למעשה תכנית המתאר, אנחנו רואים, זה מצב קיים.

<אורן אליקים: קצת קשה לראות, אבל יש פה קרחות, בעיקר ממזרח ומדרום העיר וזה למעשה המצב המוצע, זה השלמות של תכניות שמקודמות או מאושרות.

<אורן אליקים: יש לנו את מתחם השכונה בכיכר.

<אורן אליקים: זו תכנית המתאר שדיברתי עליה מקודם, מרכז העיר בשכונות הוותיקות, יש פה תקריב של כל השכונה הוותיקה, זה נקרא מתחם 07, זה מתחם ששוכן על כ-800 דונם.

<אורן אליקים: למעשה היום יש סך הכול 2,500 יחידות דיור מאושרות בצפיפות הרבה הרבה יותר נמוכה ממה שהיינו מצפים מ - - - וזה מראה על הפוטנציאל של התחדשות עירונית, כמו שאמרת, זה כלי מאוד מהותי לפיתוח עתידי של העיר.

<אורן אליקים: אני חוזר פה למתחם 07, 750-800 דונם, מאופיין בבנייה של צמודי קרקע ובניינים טוריים.

<אורן אליקים: לאור תנופת הפיתוח המוצלחת בעיר והפיכתה למוקד משיכה, גם לאור עליית המחירים, אור עקיבא היום היא מוקד משיכה גם לתושבי העיר וגם לסביבה.

<אורן אליקים: בין היתר אנחנו ממליצים לקדם תכנית מפורטת להתחדשות עירונית, שלא יגיעו תכניות נקודתיות ולמעשה אנחנו נפספס את המהות וכל תכנית בעיר שמקודמת תפריע לתכנית הבאה.

<אורן אליקים: זה לא הדיון, כי יש לנו כבר תכנית מאושרת ואנחנו כרגע מקדמים תכנון מפורט שלה.

<אורן אליקים: פה אנחנו נמצאים, זה כביש ארצי 4, זה כביש ארצי מספר 2.

<אורן אליקים: התכנית המקודמת נמצאת פה, קצת קשה לראות כאן ברזולוציה הזו.

<אורן אליקים: אני אעביר קדימה.

<איתן נייזברג: סליחה, מתוך המתחם, תכנית 07, צפי ל-55,000 יחידות דיור בעתיד, כמה מתוכם זה ב-07?

<אורן אליקים: ב-07 על פי תכנית המתאר ההתחדשות העירונית היא במכפיל של 2.

<אורן אליקים: זאת אומרת כפול ממה שיש היום, לפי המספרים שאנחנו - - -

<איתן נייזברג: כמה - - - על ה-800 דונם?

<אורן אליקים: היום זה רק 2,500 יחידות דיור.

<אורן אליקים: כמובן המספרים מדברים אחרת, 1 ל-4, 1 ל-5 ו-1 ל-6 אפילו.

<חגי טולדנו: 1 ל-2 בכל מתחם, כאשר בכל מתחם ספציפי זה יהיה - - - לא הכול - - -

<אורן אליקים: פה למעשה אנחנו רואים את המתחם פינוי בינוי, התכנית המאושרת, תכנית בינוי שז"ר.

<אורן אליקים: זה רחוב ביאליק, הקו הצהוב, זה הקו שאנחנו מבקשים לתקצב ולצאת בתכנון מפורט שלו.

<אורן אליקים: החיבור למחלף אור עקיבא, תיכף אני אראה איך התנועה מתפלגת היום ואז נראה את הקושי.

<אורן אליקים: מה שקורה היום, זה למעשה התפלגות של שעת שיא בוקר.

<אורן אליקים: הציר האפקטיבי היחידי היום הוא רחוב הנשיא וייצמן, רחוב ברוחב של 20 מטר עם בינוי מלא לאורכו, בינוי ותיק, זאת אומרת שאין אפשרות גם להרחיב אותו במסגרת תכנית מפורטת ככל שתהיה.

<אורן אליקים: הזמן יעשה את שלו, ככל שתהיה התחדשות עירונית נוכל להרחיב את הרחוב בהתאם.

<אורן אליקים: מה שאנחנו מבקשים, כל התנועות כמו שניתן לראות מתנקזות לציר של 20 מטר, דו סטרי חד נתיבי, זאת אומרת לצאת בבוקר מהשכונות הצפוניות לכיוון כבישים ארציים זו הרפתקה, מה גם שאנחנו סובלים מתנועה ארצית, כל התושבים שנמצאים מזרחית אלינו, אם זה פרדס חנה, כרכור, זכרון וכו', כולם מגיעים מכביש 4 דרך 6511 בשאיפה להגיע למחלף אור עקיבא, מהסיבה הפשוטה שכביש 65 הוא כביש מאוד עמוס ומחלף זכרון צפונית די רחוק, אז אנחנו סובלים מתנועה ארצית עוברת ואז לתושבי העיר קשה למצוא את דרכם להתמזג לכיוון היציאה.

<אורן אליקים: מה שאנחנו מבקשים פה זה ליצור פתרון, עוד ציר מאסף ראשי, שהוא רחוב ביאליק, הרחוב שהראיתי קודם.

<אורן אליקים: במקום שהיום השכונות הצפוניות יצטרכו ללכת לכיוון מזרח ולצאת דרך רחוב וייצמן שהזכרתי, אנחנו למעשה יוצרים פה עוד גישה למחלף ארצי ואז אנחנו למעלה מכפילים את הקיבולת בשעת הבוקר על מנת לצאת לכבישים ארציים.

<אורן אליקים: זה פתרון מוצע של שלב א', שלא מתנגש עם בתים קיימים.

<אורן אליקים: אגב, בשנת 2005 המחלף הזה תוכנן, הוא תוכנן כמחלף מלא מסיבות שלא רצו להתמודד עם פינוי דיירים, נשארו פה שני בתים, שאפשר לראות אותם פה בתקריב.

<אורן אליקים: יש פה שני בתים ובגלל זה המחלף הוא מחלף - - - אתה נכנס היום לאור עקיבא, יש לך נגישות רק לשכונות הצפוניות.

<אורן אליקים: אתה רוצה לצאת מהשכונות הצפוניות לכיוון כביש 2 אתה לא יכול.

<אורן אליקים: אנחנו מבטלים פה זרוע חד סטרית לכיוון צפון, קיימת, ואנחנו יוצרים פה זרוע דו סטרית שמאפשרת את כל הנגישויות לשכונות הצפוניות.

<אורן אליקים: פה אנחנו רואים מצב מוצע של שלב ב'.

<אורן אליקים: הוא דורס את הבתים הקיימים ומייצר לנו רחוב מאסף עם נגישות טובה לכיוון מחלף אור עקיבא.

<אורן אליקים: זה הפרויקט שעליו אנחנו מדברים פה, בין היתר, כולל בינוי שז"ר, זה המיקום שלו.

<אורן אליקים: תיכף מנהלי הפרויקט יציגו את זה בהרחבה, אבל זה הקו הכחול של התכנית.

<אורן אליקים: זה תקריב.

<אורן אליקים: אתם תציגו את זה כבר בהרחבה יתרה.

אלי כהן: איך הולכת הצפיפות בתכנית החדשה?

<אורן אליקים: אני חושב שהצפיפות זה 1 ל-20.

<אורן אליקים: 40 יחידות לדונם.

<נסים אסייג: בפתח תקווה עשינו פרויקט פינוי-בינוי, שאשטרום גם מבצעת אותו, 52 יחידות לדונם.

<נסים אסייג: הוא כבר מסתיים.

<יעקב אדרי: אם תשאל אותי זה הרבה, אבל זו הייתה התכנית שכבר רצה ולא רצינו לשנות.

אלי כהן: יש לכם קרקעות מינהל ביישוב?

<יעקב אדרי: כמעט הכול מינהל.

אלי כהן: לא - - -

<יעקב אדרי: כן.

אלי כהן: יש מקומות, גם כשאתה חושב בראייה עתידית, יש אלה מכם שעשו קרקע משלימה.

אלי כהן: תראה לדוגמה בראשון, ברמת אליהו, מכיוון שאתה צריך לבוא ולשמור על צפיפות שהיא סבירה, נגישות, בתחבורה, במוסדות וכן הלאה, אז תדבר עם מהנדס העיר של ראשון לציון, כדוגמה, ותראה שם איך הם עשו הקצאה לקרקע משלימה אם יש לך במסגרת היישוב, אז בהתדיינות מול רמ"י תנסה לשריין את זה לתכניות עתידיות.

<אורן אליקים: אנחנו מדברים על תוספות יחידות דיור, מצד אחד, אנחנו מדברים כל הזמן לתת כתף, להגדיל את ההיצע של יחידות הדיור, מצד שני אנחנו צריכים לדאוג לאזורי תעסוקה ומסחר על מנת שנקבל גם שטחים שיוכלו לאזן את אותן יחידות דיור שמגיעות לפתחנו.

<אורן אליקים: זה קצת יותר מסקיצה, זה תכנון ראשוני של אזור תעשייה שנמצא בצפון מזרח אור עקיבא.

<אורן אליקים: בתחום התכנית יש קווי דלק שהם תש"ן וקצא"א, אבל זה עוד חסם לפיתוח אזור התעשייה שאמור להתקדם בד בבד עם היצע יחידות הדיור.

<אורן אליקים: זה משהו שאנחנו שמים אותו כל הזמן על השולחן כי, אין מה לעשות, יש בסוף תזרים מזומנים שצריך לשמור עליו ואנחנו מבקשים במסגרת פרויקטים עתידיים ופרויקטים קיימים ככל שניתן לדאוג לפינוי תשתית לאומית ששוכנת בתחום השיפוט שלנו.

<אורן אליקים: מילה אחרונה, מדובר בתכנית של 244,000 מטר לאזור תעשייה בסדר גודל שעתיד לתת לנו מקור תעסוקה.

<אורן אליקים: שלא נהיה רק בתי מלון פה, שאנשים באים לגור כאן ונוסעים לתל אביב לעבוד וזה בגדול מה שקורה לנו.

<נסים אסייג: אנחנו נציג בקצרה את התכנית של פרויקט פינוי-בינוי.

<נסים אסייג: לפני זה, עד שמהנדס החברה יעלה את המצגת, אני אקריא את הצוות שמוביל את הפרויקט.

<נסים אסייג: אדי אביטן הוא השותף שלי בחברת NSA, רמי נוסבאום יושב ראש אשטרום.

<נסים אסייג: אשטרום היא החברה שתבצע את הפרויקט.

<נסים אסייג: אנחנו בכלל בהתקשרות יותר מקיפה עם החברה לבצע את יתר הפרויקטים שלנו.

<נסים אסייג: דרך אגב, הפרויקט הגדול ביותר ביד אליהו, שהזכרת, הוא גם שלנו בשותפות הזו.

<נסים אסייג: היום, דרך אגב, בבוקר היה דיון בעיריית תל אביב, המארחת.

<נסים אסייג: אדריכלי הפרויקט, אלי פירסט ממשרד מזור פירסט, מוטי כסיף ממשרד ברעלי לויצקי כסיף, מוטי כבר תכנן פה שכונות, רומן הנדסה, מנהל הפרויקט, אליאס הוא מנהל כל המתחם בהקשר של הדיירים, כל הפעילות החברתית, הקניינית, מול הדיירים, לחיות בתוכם ולהניע את כל הארמנדה הזאת, אליאס.

<נסים אסייג: מלי אלבז, היא עורך דין שמייצגת א הדיירים כלפי היזם.

<נסים אסייג: לא פספסתי אף אחד מהצוות שלנו?

<נסים אסייג: גיל הירשמן, ליווי משפטי של החברה בפרויקט, נשיץ ברנדס במשרד גיל הירשמן.

<נסים אסייג: אני אגיד כמה מילים על הפרויקט.

<נסים אסייג: אנחנו מסתכלים בכלל בחברה על פרויקט פינוי-בינוי קודם כל כפרויקט חברתי, אנחנו לא באים לקטע הנדל"ן בראייה נדל"נית, קודם כל מתחילים בראייה החברתית, שממנה אנחנו מצמיחים פרויקט נדל"ן.

<נסים אסייג: זה לא סתם אמירה, כל ההתנהלות ביום יום, התכנון, הכול הוא בראייה חברתית.

<נסים אסייג: לתכנן שכונת פינוי-בינוי זה לא לתכנן שכונה רגילה, צריך להתחשב בשלביות, מי עובר לאן.

<נסים אסייג: חייבים לעשות איזונים בעניין הזה.

<נסים אסייג: מניסיון שלנו, להצליח בפרויקט פינוי-בינוי, אתה חייב לאזן בין שלושה אינטרסים, שכל אחד מוביל לצד שני.

<נסים אסייג: יש שלושה מרכיבים מרכזיים בהצלחה של פרויקט, זה יזם, רשויות וועדות ודיירים.

<נסים אסייג: יזם רוצה לתת פחות ולרוץ מהר, הדיירים רוצים יותר ושהפרויקט יתקדם מהר, הרשויות לא תמיד עומדות באותו קצב, התהליכים הסטטוטוריים ארוכים.

<נסים אסייג: אז כל הזמן התפקיד שלנו, של היזם, זה לאזן בין שלושת המרכיבים האלה.

<נסים אסייג: לשמחתי, בשונה מערים אחרים, פה הצלחנו לאזן בין השלושה ואני אגיד מכמה סיבות.

<נסים אסייג: אחת, בקטע של הרשות, אני יליד אור עקיבא, דרך אגב, המשפחה שלי גרה פה, אז יש יותר נשמה בפרויקט, אחי שהוא גם מנהל המתחם הזה, אז בכלל, יש לנו את יעקב, שמבין את הרשות, אז הוא גם מבין ויודע לדחוף, ממונה המחוז, שאני לא מאמין שיש פרויקט שהוא 3.5 שנים ישב איתנו, 1,750 יחידות, 5,000 - - - וזה לא פשוט.

<נסים אסייג: ב-3.5 שנים.

<נסים אסייג: התב"ע אושרה.

<נסים אסייג: אני לא רוצה להגיד לכם ממוצע של שישה פרויקטי פינוי-בינוי שעלו על הקרקע ואני מכיר את כל השישה ולמדנו את הלקחים של השישה, הממוצע של השישה הוא 15 שנה.

<נסים אסייג: יכול גם להעיד רמי, שיש לו פרויקט כזה שעלה על הקרקע ביהוד מונוסון, עם חברת הבת שלו אשדר והם יכולים להעיד.

<נסים אסייג: אני חושב שאם אתה יודע לאזן בין האינטרסים אתה מקצר תהליכים.

<נסים אסייג: פה כשאני מדבר על פעילות חברתית, זה ערב רב של פעילויות וזה הרמות כוסית וזה להשתתף בבר מצווה ולעשות אירוע.

<נסים אסייג: אני אתן לך את הסקופ החברתי, הדיירים בכל קיץ שומעים באמפי את ההופעות של אייל גולן, משה פרץ וכולם, אבל אין כסף לקנות כרטיס.

<נסים אסייג: אנחנו הבאנו את משה פרץ, החברה הקימה פה הופעה, הבאנו את משה פרץ להופיע לפני השכונה, כי הם לא יכלו לבוא אליו.

<נסים אסייג: אז כל האיזון בין שלושת המרכיבים.

<נסים אסייג: דיברנו פה על הקו הכחול, דיברתי על מובילי הפרויקט.

<נסים אסייג: מבחינת נתונים כלליים אני אעביר את הדיבור למוטי שיציג את התכנון, גם בראייה חברתית.

<נסים אסייג: מדברים פה על שטח של 118 דונם, סך הכול יחידות לפינוי, 355 יחידות לפנות, מתוכן 48 דירות של עמידר, אחוז חתימות 93%.

<נסים אסייג: זה לא כי יש 7% סרבנים, אין סרבנים בפרויקט הזה.

<נסים אסייג: יש פה המון בעיות קנייניות בקטע של דיירים לא קיימים, אז יש משרד חקירות פרטי שמאתר אותם, יורשים, לחלק מהיורשים, אם יש שבעה יורשים על בית, כל השבעה צריכים לחתום אז כמה נעלמים.

<נסים אסייג: יש פה המון סוגיות של איתור דיירים לטפל ומלי עושה את זה בהצלחה יתרה עם אליאס ואני מאמין ששבועיים-שלושה, חודש לכל המאוחר, ננקה את כל בעיות הרישום.

<נסים אסייג: ניתן לבנות 1,750 יחידות דיור בתמהיל שונה, מסחר 5,000 מטר, וכל הפרויקט הזה מחולק לשישה מקטעי משנה ותיכף נראה את השלביות.

<נסים אסייג: מוסדות ציבור ומתקני ציבור שאנחנו מטפלים והם בפרויקט, בניית 5 כיתות מעון יום, 12 כיתות גני ילדים, מועדון נוער, מגרש כדורסל, בית כנסת.

<נסים אסייג: שיפוץ בית ספר רוטשילד.

<נסים אסייג: זה בית ספר שאני למדתי בו ביסודי, אנחנו מחוץ לקו הכחול, לקחנו על עצמנו כמטלה לשפץ אותו ולהכשיר אותו שישמש כבית ספר בפרויקט, שיפוץ מגרש ספורט, שיפוץ אולם ספורט, זה חלק מהמטלות הציבוריות שאנחנו עושים בתוך התכנית והן מטלות בתוך התב"ע.

<נסים אסייג: אלה דבריי בקטע הזה.

<נסים אסייג: מוטי יסביר טיפה על התכנית, קצת על השלביות שלה.

<מוטי כסיף: אם אנחנו מסתכלים על התכנית אז אנחנו רואים שיש לנו שורה של בניינים שיושבים במעטפת החיצונית ובעצם כל הבניינים האלה משקיפים ורואים את הים, ויש לנו ארבעה בניינים במרכז שפונים אל רחובות פנימיים, מרוחקים מהבניינים על ידי זה שהכנסנו מבני ציבור שהם נמוכים, בינם לבין הבניינים האחרים.

<מוטי כסיף: הצד השני שלהם פונה לפיאצה מרכזית שאליה פונה המרכז המסחרי, אותו מרכז מסחרי שכונתי של 5,000 מטר מרובע, שיכלול חנויות בקומת קרקע ומעל לזה פעילויות סמי מסחריות של קופות חולים ודברים מהסוג הזה.

<מוטי כסיף: אם אנחנו מסתכלים על שלביות הביצוע אז אנחנו רואים פה את המבנים הקיימים, המבנים בלבן הם המבנים הקיימים, ועכשיו כל לחיצה במחשב תוריד בניין ותעלה בניין.

<מוטי כסיף: הבניין הראשון שאנחנו מעלים זה בניין כאן בפינה הצפון מערבית, בניין שאנחנו יכולים לבנות אותו בלי להרוס אף מבנה בשכונה, אנחנו מפנים רק מועדון שנמצא שם.

<מוטי כסיף: בשלב השני אנחנו הורסים את שני הבניינים האלה, יכולים לאכלס את הדיירים בבניינים או לפנות אותם לבניינים אחרים אם רוצים לבנות יותר מהר, ומרימים עוד שני בניינים.

<מוטי כסיף: זה השלב הראשון של הפרויקט.

<מוטי כסיף: השלב הראשון של הפרויקט, אותו שלב שאנחנו כרגע הולכים להגיש לו היתרי בנייה, הוא כולל 369 יחידות דיור.

<מוטי כסיף: אם נתקדם הלאה אז אנחנו מורידים עוד שני מבנים ובונים את הכביש, בונים מבני ציבור על המגרש הציבורי, ממשיכים להוריד עוד שני מבנים ומצמיחים עוד שני מבנים חדשים.

<מוטי כסיף: עכשיו אנחנו כבר עם חמישה מבנים.

<מוטי כסיף: עכשיו נעבור למרכז.

<מוטי כסיף: הורדנו פה מבנים, אנחנו מתחילים לבנות את המרכז המסחרי, בונים את בנייני המגורים שצמודים אליהם, מורידים את המבנים שנותרו לנו בצד הדרומי ומרימים עוד שני מבנים.

<מוטי כסיף: בשלב הזה גמרנו את כל הקטע הצפוני של הפרויקט ויש לנו קטע שמחובר לרחוב ביאליק עם שכונה שהיא שכונה חדשה ומתפקדת עם 1,000 יחידות דיור שהיא כבר שכונה שעומדת בזכות עצמה.

<מוטי כסיף: אנחנו ממשיכים לטפל בפרויקט ומורידים עוד מבנה, ממשיכים את הכביש, בעצם בונים בניין על מגרש ריק שיש לנו פה, שלא בנינו אותו בשלב הראשון כי הוא היה מחוץ למקבץ של הבניינים, אבל - - -

אלי כהן: הכביש שאנחנו רואים זה כביש 2?

<מוטי כסיף: הכביש שאנחנו רואים הוא כביש 2.

<מוטי כסיף: הכביש הפנימי הצפוני שאתה רואה זה רחוב ביאליק.

<מוטי כסיף: כל הבניינים מקבלים טיפול אקוסטי והפיצוי של כל הדירות האלה, בגלל הקרבה לכביש 2, זה שהם רואים נוף יוצא מן הכלל, הם רואים ים, הם רואים את קיסריה, רואים את מגרשי הגולף.

<מוטי כסיף: אני היום שותף לתכנון של פרויקט אחר, שיושב בדיוק בצורה כזאת, ביחד עם קבוצת שכטר, ואין שום בעיה למכור את היחידות האלה, אנשים קונים אותם ברצון כי הפיצוי של הנוף והמראה של הים מול ההתמודדות עם טיפול אקוסטי בבניינים, שהוא אפשרי, כנראה מצדיק את זה.

<מוטי כסיף: אם נמשיך הלאה אז אנחנו משלימים את המרכז, בונים עוד שני בנייני מגורים שמקיפים את המרכז, ממשיכים לבנות את מבני הציבור, מורידים את שני הבניינים האלה ומקימים את שני הבניינים האחוריים.

<מוטי כסיף: ברגע זה גמרנו לבנות 1,750 יחידות דיור ו-5,000 מטר מסחרי.

<מוטי כסיף: קצת מבטים על איך שזה ייראה ותמונה של הכניסה למרכז המסחרי, אותו מרכז מסחרי שיושב על הפיאצה העירונית ואני מקווה שנעשה טוב לאור עקיבא.

<יעקב אדרי: הצטרף אלינו חבר הכנסת דוד ביטן, למי שלא מכיר.

אלי כהן: חבר הכנסת דוד ביטן, יושב ראש ועדת הכנסת, חבר בוועדה וגם הוא מכיר היטב את הנושא של הרשויות המקומיות וגם בתחום התכנון ויוסיף לנושא.

אלי כהן: הוא אגב מיועד להיות סגן שר התחבורה, אני מקווה שהוא ישקול היטב ויישאר איתנו, אבל לצורך העניין, אפרופו מה שדיברנו בהתחלה, אלה דברים שגם - - -

<יעקב אדרי: גם אם יהיה סגן השר הוא יכול לקדם.

אלי כהן: בדיוק.

אלי כהן: אנחנו ביחד יכולים לקדם את הנושא שדיברנו עליו.

אלי כהן: אני אעדכן אותו אחרי זה.

<מוטי כסיף: אבני הדרך שיש לנו להמשך, אנחנו פועלים עכשיו בשלושה מישורים במקביל.

<מוטי כסיף: במישור אחד אנחנו פועלים מול הוועדה המחוזית, להשלים זכויות בנייה למרפסות.

<מוטי כסיף: זה לא מעכב תכנית איחוד וחלוקה שאנחנו ביום חמישי הבא מגישים אותה למנדי, יש לנו פגישה איתו ביום חמישי הבא, להגיש אותו לוועדה המקומית, ומיד אחרי החגים, כפי שהבטחתי, אנחנו מגישים את הבקשה להיתרי בנייה לאותו שלב א', ל-369 יחידות דיור.

<מוטי כסיף: אנחנו מקווים בסוף מאי-תחילת יוני להיות עם היתרי בנייה ולעלות על השטח.

<מוטי כסיף: יש לנו מגבלות של מטלות של תשתיות ציבוריות וגם זה חלק מהשיחה שלנו עם מנדי ביום חמישי הבא.

<יעקב אדרי: ועוד משהו שהתחלתי, יזמים לפעמים שוכחים את זה, אני אומר, אם לא יהיה - - - של רחוב ביאליק עם המחלף, אני לא אאפשר בנייה.

<יעקב אדרי: אני מדבר ברור, כדרכי בקודש, אני משמיע את זה בנוכחות כולם.

<יעקב אדרי: לא יהיה פתרון אני לא אתן לבנות.

דוד ביטן: זה תנאי לתב"ע?

<נסים אסייג: בפועל זה לא תנאי.

<נסים אסייג: הרחבת רחוב ביאליק כן, סיכמנו שאנחנו נרחיב את ביאליק.

<נסים אסייג: נוסיף גם את הקטע של - - -

אלי כהן: תחזור על הנושא הזה, אני רוצה שגם דוד ישמע.

<יעקב אדרי: הנושא, אל"ף, זו דעתי, הכי טוב למכור את כל הבתים.

<יעקב אדרי: הבעיה היא הרחבת רחוב ביאליק, הרחוב שהוא במקביל לכביש 2 והתחברות למחלף.

<יעקב אדרי: יש לנו מחלף שכמעט מושלם, חוץ מהאפשרות לצאת מאור עקיבא.

<יעקב אדרי: אם לא תהיה היציאה הזאת למחלף, שזה סיפור לא גדול, מדובר על 8 מיליון, 10 מיליון, וזה מעכב 2,000 יחידות דיור, והסיפור הזה חייב להיגמר.

<יעקב אדרי: אנחנו צריכים לקבל הרשאות ולהתחיל לעבוד על התכנון ועל הביצוע.

<יעקב אדרי: זה יקדם גם את התכנית בגדול, את השיווק, פלוס 300 יחידות דיור בצפון, גם שם הקבלן מחכה להיתרי בנייה, הוא קנה את הקרקע והוא תקוע.

אלי כהן: אנחנו נבקש לקבל מסמך בנושא עד סוף שבוע הבא.

אלי כהן: תשלחו מסמך מסודר ליושב ראש מטה הדיור, תכתבו את שר האוצר, אותי, את חבר הכנסת ביטן.

דוד ביטן: אתה יכול עם הזמן לקבל את זה גם.

<יעקב אדרי: שייתנו את האישורים וההרשאות, נתחיל ואז הכול יכול לרוץ במקביל, אין בעיה בכלל.

<יעקב אדרי: דוד, אתה יודע שמסתבכים בכסף הקטן.

<יעקב אדרי: אם זה בגדול אין בעיה בכלל.

אלי כהן: סיימתם, נסים?

אלי כהן: תודה רבה.

<נסים אסייג: כן.

<נסים אסייג: אם יש שאלות אני אשמח לענות.

<יעקב אדרי: יש עוד משהו?

אלי כהן: כן, אני רוצה שיוסף, הממונה על המחוז, ידבר ואחרי זה חבר הכנסת ביטן ואז אנחנו נצא לשטח.

<יוסף משלב: אני כמובן מברך את החברים, שטרחתם להגיע לכאן.

<יוסף משלב: אני אתן לכם סקירה קצרה על מצב התכנון באור עקיבא, כי הפרויקט הזה גם נגזר מהעשייה כאן.

<יוסף משלב: סוף סוף תכנית המתאר באור עקיבא הופקדה לפני כחודש.

<יוסף משלב: משרד השיכון יזם אותה, עברנו כברת דרך ארוכה והיא יצאה לדרך בשלב - - - היא אמורה להסדיר את כל הראייה הכוללת.

<יוסף משלב: התכנית הזאת של פינוי בינוי היא לא פינוי בינוי, היא בינוי פינוי במסלול היזמי.

<יוסף משלב: במחוז חיפה יש לי 10,000 יחידות דיור בפינוי בינוי וב-17 תכניות מאושרות אולי תכנית אחת בחיפה, השאר לא מתבצע.

<יוסף משלב: אני אחזור לסיבות ומה אפשר לעשות בכדי לצאת.

<יוסף משלב: הנה בא יזם פרטי ולוקח את המשימה עליו.

<יוסף משלב: הנחת המוצא שלי היא לא ראש העיר, לא נסים, לא הוועדה, אלא האנשים המסכנים שחיים במעברות וברכבות ואין להם כל - - - לכן קבענו פה בעזרת נסים וראש העיר כמובן, שמוביל את זה, שתוך שנתיים וחצי מהיום יעברו לפחות 123 משפחות לגור בפרויקט.

<יוסף משלב: זה לא הרבה זמן, אבל לא זמן קצר.

<יוסף משלב: זו כרגע המטרה, על המשימה הזאת אנחנו מסתערים.

<יוסף משלב: אז אמרת, יש תכנית מתאר מופקדת, יש פינוי בינוי 1,750 יחידות דיור מאושרת מלפני, לפי התמונה שלנו, לפחות זה 3 חודשים ויש תכנית שהתקבלה החלטה להפקיד אותה על אדמות קיסריה לא מזמן, לפני כחודש וחצי, של 4,000 יחידות דיור, כל הקטע כאן דרומה, על אדמות הנדיב, ויש עוד שתי תכניות, תכנית וד"ל, של כ-400 יחידות דיור, משרד השיכון מוביל אותה, ועוד התכניות העתידיות.

<יוסף משלב: יש פה סדר גודל של 6,500 יחידות דיור.

<יוסף משלב: להבנתי הצנועה חייבים הסכם גג, כי לרשות המקומית, חברים, על כל יחידת דיור העירייה פה מפסידה 6,000 שקל, בין ההכנסה הנורמטיבית לבין השירותים שצריכים לתת לו.

<יוסף משלב: אנחנו לא מדינה שמממנת 100% חינוך, 100% רווחה, מראש זה 75% וגם רמת השירותים כאן צריכה לענות.

דוד ביטן: אין תכנית לתעסוקה?

<יוסף משלב: לא, הפער, אנחנו מנסים לאזן אותו באמצעות מסחר.

<יוסף משלב: כרגע התכנית הזאת נשענת על אזור התעסוקה הקיים שלה, צריך לפחות חצי מיליון מטר רבוע בכדי להעמיד אותו על האיזון, אבל אלה דברים שאתה לא יכול היום לבנות עליהם כי רק עכשיו גמרו העברת השטח מ - - - ועד שיהיה לך הכנסות צריך איזה שהוא אישור - - - ובכן יש פה 6,500 יחידות דיור בקנה.

<יוסף משלב: משרד השיכון באמת עוזר והוא תומך בזה והאלטרנטיבה להיעדר, מדינה לא יודעת היום לעשות הסכמי גג לאדמות פרטיות.

דוד ביטן: לא, אבל הסכם גג לא יעזור להם מבחינת - - -

<יוסף משלב: בטח שיעזור.

דוד ביטן: הוא לא יעזור מבחינת הפרשי ארנונה, רק התעסוקה יעזור.

<יוסף משלב: זה נכון.

<יוסף משלב: הסכם הגג אמור לכסות למעשה את הפיתוח של התשתיות הציבוריות.

<יוסף משלב: מאיפה יש לראש העיר עכשיו כסף לפתח את התשתיות?

<יוסף משלב: אין לו.

<חגי טולדנו: המכרז של רחוב ביאליק, בדיוק זה המקום.

דוד ביטן: בסדר.

דוד ביטן: הסכם הגג מכסה את תשתיות העל, למשל הפנייה הזאת למשרד התחבורה זה היה צריך להיות כבר בתוך הסכם הגג.

<יוסף משלב: המסקנה הנדרשת, אדוני, דוד, זה שצריכים לפעול במקביל על הסכמי פיתוח, תמיד אפשר לממן תשתיות של העירייה מתוקף הסכמי גג, אז הסכמי הגג יהיו למסלול הפרטי.

<יוסף משלב: זה עלה לשר האוצר בביקור שהיה בקרית ביאליק והוא יודע את העניין הזה.

<יוסף משלב: זה עלה, העלינו לו את העניין.

<יוסף משלב: לגבי הפרויקט של בינוי-פינוי.

<יוסף משלב: זה לא מספיק שהוועדה המחוזית אישרה את העניין.

<יוסף משלב: המבחן הוא מבחן התוצאה.

<יוסף משלב: כל יום שלא מתחילים לעבוד, כאילו אני לקחתי את ההלוואה והשעון מתחיל לדפוק ואני משלם את הריביות.

<יוסף משלב: החסמים שעלו כאן לדעתי פתירים, יש פה שני תנאים שהם ברמה של הוועדה המקומית וארנון, צריך להאיץ את הדיון גם בתכנית הבינוי וגם בתכנית של האיחוד וחלוקה, שתיהן ברמה המקומית.

<יוסף משלב: לגבי ההיתר ל-123 יחידות דיור, אין לי התנגדות לדון בזה, התנאי שם שישלימו את מערכת השדרוג של הקו.

<יוסף משלב: יש פה קו מאור עקיבא עד חדרה לשדרוג המט"ש.

<יוסף משלב: הקו, עשינו, אם אני לא טועה, עם משרד ה - - - גייסנו את ה-20 מיליון שקל.

<יוסף משלב: זאת אומרת כל העניין עכשיו רק שיתחילו לעבור על הקו.

<יוסף משלב: ברגע שיתחיל הקבלן לעבור על הקו אני מתחייב להביא את זה למליאה של הוועדה המחוזית ודוחה את התנאי שהוא יהיה תנאי לטופס 4, בכדי לתת לו את ההיתרים האלה שהוא יוכל להתחיל לעבוד.

<יוסף משלב: תוך השנתיים האלה, עד שהוא בונה, הוא כבר יוכל להרוס את שני המבנים הנוספים, לא לפני ששם את האנשים בתוך המבנים החדשים, ואז יהיה לו את שתי ה - - - או שלושת המגדלים בסך הכול.

<יוסף משלב: כך אני רואה את העניין.

<יוסף משלב: אני באמת רוצה להודות לכם.

<יוסף משלב: אם יורשה לי עוד שני משפטים קצרים, אדוני.

<יוסף משלב: בסוף זה פיילוט, פיילוט שהוא מסלול יזמות.

<יוסף משלב: האפשרויות לעזור הן, פעם אחת זה נמצא בטיפול שר הפנים, אנחנו הלכנו על הסכם פיתוח, בהיעדר הסכם גג הלכנו על הסכם פיתוח, כמו שאמר יעקב כאן הוא צודק.

<יוסף משלב: זה עלה לשר הפנים לפני כשבוע בכנס ראשי רשויות שעשה בחוף כרמל.

<יוסף משלב: אני חושב שאין ברירה, אתה וחוף כרמל צריכים להגיע לשר, אני אתמוך בכם, וזה כבר אושר בעבר על ידי המנכ"ל הקודם.

<חגי טולדנו: הסכם פיתוח?

<יוסף משלב: כן.

<יוסף משלב: אושר בחוף כרמל, רק שהלשכה המשפטית, עקב הבג"צ של דירות יוקרה - - -

<חגי טולדנו: מאז בג"צ דירות יוקרה - - -

דוד ביטן: לא, זה בתוך חוק ההסדרים.

<חגי טולדנו: בסדר, זה היה בחוק ההסדרים ב-2009.

דוד ביטן: אישרנו את זה, לא ביצענו את הסעיף הזה.

<יוסף משלב: הסכם הפיתוח הוא בתחום אחריות שר הפנים.

<יוסף משלב: השר לא אמר את אמירתו האחרונה.

<יוסף משלב: אנחנו נעלה לו את זה עוד פעם, אני מקווה שיימצא - - -

דוד ביטן: לא, היום הוא לא יכול לאשר בגלל פסק דין דירות יוקרה.

דוד ביטן: בתיקון בחוק ההסדרים הכניסו סעיף, איזה שהוא תיקון לחוק שיאפשר את זה.

<חגי טולדנו: במקום היטל זה יהיה מס.

<חגי טולדנו: בסדר, אבל לפחות פותרים את הבעיה, היום לא יכולים לחתום איתו בכלל.

<יעקב אדרי: חתמנו איתו, אבל לא מאשרים את זה.

דוד ביטן: לא יאשרו לך גם, רק אחרי התיקון שיאושר - - -

<יעקב אדרי: שהמדינה תשבור את הראש ותפתור את הבעיה.

<חגי טולדנו: עוד חודשיים זה יהיה חוקי.

דוד ביטן: בנובמבר, זה יעבור בטוח.

<חגי טולדנו: 20 בנובמבר, הם לא חותמים.

<יעקב אדרי: הם לא חותמים.

<קריאה: כמו שאמר חבר הכנסת ביטן, בחוק ההסדרים יש פרק שאמור לעדכן את הסכמי הפיתוח מול היזמים - - - ההסדרים - - -

<יוסף משלב: זה יעבור, כולם בעד.

<יוסף משלב: אני חושב שזה יפרוץ דרך ויהווה חליף להסכמי הפיתוח על אדמות פרטיות.

<יוסף משלב: בכל זאת זה ישאיר לראש העיר איזה שהיא גמישות מול ההכנסות ומול ההוצאות.

<יוסף משלב: דבר נוסף לגבי מה שהעלית, ניוד זכויות למבחני השלמה.

<יוסף משלב: זה נכון מאוד על אדמות מדינה, עשינו את זה עכשיו לאחרונה בקרית ביאליק, תקענו שם שם מגרש השלמה ל-123 יחידות דיור, קמה מהומת אלוהים, 'מה פתאום אתה עושה את זה?' מינהל התכנון ידון בתכנית, אני מאוד התעקשתי, לשמחתי השר קיבל את זה, שר האוצר, כשאני אומר השר אני בכובע שלי גם במשרד האוצר וגם במשרד הפנים, וקיבלנו 20% ניוד זכויות.

<יוסף משלב: 20% זה 700 יחידות דיור, במקום מגרש מסכן, וזה כיוון נכון, כשיש לך אזור שצריכים לפנות אותו, הוא מקבל בקרקע ליד 700 יחידות דיור, זה סטרט אפ.

<יוסף משלב: דבר נוסף שאפשר לעשות אותו, באדמות מדינה לתת ליזם קרקע מפותחת עם תשתיות למקצה מגרש.

<יוסף משלב: זה יוריד את יחידות הדיור, יוריד את המחיר.

<יוסף משלב: אין ברירה, אתה רוצה להוריד.

<יוסף משלב: קח דוגמה את כל החניות התת קרקעיות.

<יוסף משלב: זה לא כדאי ליזם.

<יעקב אדרי: זה מייקר.

<יוסף משלב: אתה מייקר.

<יוסף משלב: תן לו זכויות בנייה, תן לו זכויות בעוד שתי קומות למעלה.

<יוסף משלב: יהיה לו כדאי כלכלית.

<יוסף משלב: הרעיונות האלה, אנחנו יוצקים בהם תוכן, כבר בתכניות אצלי במחוז, אנחנו מנסים ליישם אותם.

<יוסף משלב: עוד רעיון אני רוצה לתת לך.

<יוסף משלב: פרויקט פינוי-בינוי למשל, ברמה של הוועדה המקומית, היא צריכה לנהל מעקב.

<יוסף משלב: אם ממוצע יחידות הדיור ב-2010 עד 2012 היה איקס, על כל יחידת דיור מעבר הרשות המקומית מקבלת בהחלטת ממשלה מענק 10,000 שקל ליחידת דיור אחת.

<יוסף משלב: הנה, בבקשה, הוא יעלה בעוד 1,700, 2,000, 2,000 כפול 10 זה 20 מיליון שקל, אבל לא לחכות עד שייצא היתר.

<יוסף משלב: ראית, כרגע ההיתר תלוי בקו הביוב וקו הביוב תלוי בזה, זה סמטוחה.

<יוסף משלב: מרגע שאישרת את התכנית בפינוי-בינוי אני חושב שצריך להעביר את המענק מיד עם אישור התכנית ולא לחכות לשלב של הנפקת ההיתר.

<יוסף משלב: זה דבר שבהחלטה שלכם אולי יכול לעזור לראש הרשות.

דוד ביטן: כל המענק זה כשיוציאו היתר, לא ייתנו להם את זה לפני זה.

דוד ביטן: התמריץ להוצאת היתר, אי אפשר לתת את זה לפני זה.

<יוסף משלב: אני אומר, אחרי פינוי-בינוי, עם אישור התכנית.

דוד ביטן: אני לא רוצה לייאש אתכם, אבל הסכם גג לאור עקיבא, לא נראה לי שיהיה, מסיבה פשוטה, הסכם גג הוחל על אדמות מינהל ואני לא רואה פה - - - למשל הקרקע שאתה - - -

<יעקב אדרי: זה מינהל.

דוד ביטן: לא, אבל זה נשאר קרקע פרטית לצורך העניין, כיוון שהיום מי שיש לו חוזה חכירה לדורות, אז זה כבר שלו ועל כן זה בכלל לא נספר.

דוד ביטן: אתה צריך ממש קרקע מינהל בתולה, שזה יהיה.

דוד ביטן: היה לו 6,500 יחידות, תוריד מה-1,750, כל הפינוי-בינוי, אתה לא יכול להכניס אותו לתוך הסכם גג.

דוד ביטן: בראשון כנ"ל.

דוד ביטן: כל הפינוי-בינוי יצא מהסכם הגג.

<ארנון גלעדי: המטרה היא להוריד את הרצפה מ-5,000, להוריד את זה למטה.

): בסדר, אבל נכון להיום, בכללים שהיום קבועים, פינוי-בינוי לא עוזר להסכם הגג.

): הסכם הגג, מה שנותן לך - - - זה תשתיות צמודות שהן ברמה גבוהה, נותן לך 7,500 שקל למבנה רשות, לא למבנה חובה, בתוך הסכם הגג מבנה החובה יש את הסעיף הזה, הוא נותן לך תשתיות, כל הגשרים, כל הזה.

): למשל ראשון לציון קיבלה 2 מיליארד שקל כמעט על הסכם הגג, על 23,000 יחידות דיור.

<יעקב אדרי: דאגת להם.

דוד ביטן: דאגנו להם.

דוד ביטן: כל הגשרים, כל זה כבר סגורים אצלנו, לא צריך להתאמץ.

דוד ביטן: לא צריך גם את שר התחבורה.

<יעקב אדרי: אז למה אני צריך לבנות?

<יעקב אדרי: אם זה אי אפשר וזה בעייתי וזה - - - מה אני צריך?

<יעקב אדרי: אני אשאר עם זה שלי וזהו.

דוד ביטן: לא, אני אגיד, הנושא של פינוי-בינוי זה העתיד של המדינה, וגם זה נותן פתרון חברתי.

דוד ביטן: פינוי בינוי נעשה היום במקומות שיש לך מבני עולים שבזמנו היו ב-1950-60 נבנו כמבני עולים, דירות קטנות, דירות סלמס, וזה הפתרון החברתי שיש היום במדינת ישראל.

דוד ביטן: בלי קשר להסכם הגג, אתה צריך לרצות את זה.

<יוסף משלב: אדוני, אני רוצה לסיים.

<יוסף משלב: אני רק מבקש לאתגר אתכם, הוועדה הזאת פעם ראשונה אני שומע עליה, אני שבע שנים - - -

דוד ביטן: זו ועדה חדשה.

<יוסף משלב: אם הכול מה שהיה וזה מותר וזה אסור, לא נתקדם.

<יוסף משלב: אני מאתגר אתכם, תפרוץ את הציר הזה עם הסכם הגג.

<יוסף משלב: אם אין לך אפשרות עם הסכם גג, שים לו הסכם פיתוח, תקדימו לפינוי-בינוי.

<יוסף משלב: כל מקום במדינת ישראל שעשו תכנית פינוי-בינוי, תאשר לו הקדמה.

<יוסף משלב: אתה מתמרץ את מי?

<יעקב אדרי: תתמרץ את ראש הרשות.

<יוסף משלב: אתה מחפש את ה-10 מיליון האלה - - - מה הוא עושה?

<יוסף משלב: הוא הולך אליו.

<יוסף משלב: הוא חכם, הוא גם יטיל את זה על הבן אדם.

<יוסף משלב: מזל שלנו שיש לנו את נסים, הוא גר במקום, הוא רוצה לעשות את זה.

<יוסף משלב: מישהו אחר מזמן היה בורח.

דוד ביטן: עכשיו הוא גר בראשון.

<יוסף משלב: תעזרו לי לעזור לו ולראש הרשות.

<יוסף משלב: בעזרת ה' זה יהיה פרויקט הפיילוט והסנונית הראשונה.

דוד ביטן: אני את משרד התחבורה סוגר לו, אין בעיה.

אלי כהן: חברים, יש עוד כמה אנשים, ארנון גלעדי, יועץ הוועדה.

<ארנון גלעדי: הנושא של המסגרת של ההתחדשות העירונית למעשה, כמו שאתם אמרתם, אני לא אחזור על הדברים, היא צורך השעה והיא למעשה הפרויקט הבא שמדינת ישראל צריכה להתייחס אליו.

<ארנון גלעדי: בתוך הנושא הזה באמת יש צורך לשבור מסגרות, להוריד את מה שקובע היום, הנוהל שקובע היום לנושא של התקשרויות, הסכמי גג וכל המסגרות האלה, כדי לדחוף את הנושא הזה קדימה.

<ארנון גלעדי: מצד אחד יש את הקרקעות של מינהל מקרקעי ישראל, שהשר רואה בנושא הזה כדבר עקרוני.

<ארנון גלעדי: מבחינת קידום, אני לא רואה את המינהל רץ ומשווק קרקעות, במיוחד בנושא של פטור מהיטלי השבחה וכל הדברים האלה והרשויות נכנסות לתוך איזה שהוא מסלול של חוסר כדאיות מבחינתן לקדם תכניות.

<ארנון גלעדי: לכן הנושאים של ההתחדשות העירונית הם צורך השעה ואני מאמין שהוועדה הזאת בסופו של דבר, הוועדה של אלי, שדוד גם נמצא בה, תיצוק תוכן שייתן כלים.

<ארנון גלעדי: כבר הייתה ישיבה עם היועצים המשפטיים של הוועדה כדי לנסות לשבור את המסגרות ולהיכנס פנימה באמת עם כלים אחרים לתקופה מוגבלת של 5 שנים, כשאתה בא ואומר, אוקיי, זה הצורך כרגע באמת לטפל בו בהוראת שעה מיוחדת כדי לשחרר את הנושא של מצוקת הדיור, או את מה שנקרא קורת גג לזוגות צעירים במדינת ישראל, וצורך השעה הוא במרכז הארץ גם, ששם למעשה יש את עתודות הקרקע של פינוי בינוי שיש צורך לקדם אותם.

<ארנון גלעדי: אני מאמין, חוץ מהכובע שלי כוועדה פה ובתל אביב, בנושא הזה לקדם ולעזור.

דוד ביטן: אתה בעצם יושב ראש ועדה.

<יעקב אדרי: יש עוד מישהו שרוצה להתייחס?

אלי כהן: כן, חגי טולדנו, בבקשה, ממשרד הבינוי, מהאגף להתחדשות עירונית.

<חגי טולדנו: דבר ראשון, זה פרויקט מרשים ביותר במקום שזקוק לדבר הזה מאוד מאוד.

<חגי טולדנו: נקודה אחת לגבי הסכמי גג, אני לא רוצה להוסיף לכל הדברים שנאמרו, לגבי עניין הסכמי הגג, הסכמי גג ממומנים באמצעות השיווק של הקרקע, הקרקע נמכרת, יש כסף, מהכסף הזה עושים את הפיתוח והתשתיות וכל הדברים.

<יעקב אדרי: זה לא המקרה.

<חגי טולדנו: לכן אמרתי פינוי בינוי בקרקעות פרטיות, יש פה בעיה.

<חגי טולדנו: יחד עם זאת, לפני כשבועיים הצגנו מתווה ראשוני לטיוטה, משהו מאוד מאוד ראשוני, לשר הבינוי, לנושא של הסכמי גג להתחדשות עירונית, בין אם במקומות שזה משתלב עם בנייה חדשה ואז יש שם מקורות מימון, ובין אם מקומות שבהם אין, אבל עדיין אפשר להשיג כסף כמו במקרה של ב"ר 44, ההחלטה של - - - היתרים.

<חגי טולדנו: אנחנו צריכים לעבוד מול המינהל, מול אגף התקציבים באוצר.

<קריאה: יש לנו בעיה עם זה.

<קריאה: באוצר לא הסכימו.

<חגי טולדנו: מתווה ראשוני יש, אנחנו צריכים לראות איך אנחנו מקדמים אותו הלאה.

<חגי טולדנו: זהו.

אלי כהן: חבר הכנסת ביטן.

דוד ביטן: דיברתי כבר מספיק, אני רוצה רק להוסיף שני דברים קטנים.

דוד ביטן: אל"ף, הרעיון שלך לגבי הסכמי גג, יכול להיות שאי אפשר יהיה להוריד את המספר, אבל לדעתי אפשר יהיה לאגד ערים.

דוד ביטן: כיוון שהסכם הגג הוא בעיקר סיוע בנושא תחבורה ודברים מהסוג הזה אז איגוד ערים בערים קטנות יכול להביא לנו את ה-5,000 האלה.

דוד ביטן: זה כרעיון שאפשר להוביל את זה.

דוד ביטן: ודבר שני, אתם יודעים, על פי תיקון 101, אם יש תכנית מתאר של העיר מאושרת, הסמכות לאישור תכניות פינו בינוי עוברת לוועדה המקומית.

דוד ביטן: אתה יכול לקבל את זה רק כשיש לך תכנית מתאר מאושרת.

דוד ביטן: ברגע שיש לך את זה, אז בעצם אתה יכול לקדם את זה לבד יותר מהר מהוועדה המחוזית.

<קריאה: הם לא ועדה עצמאית.

דוד ביטן: כרגע.

דוד ביטן: אמרתי שבעתיד, כשהתכנית שלהם תאושר הם יוכלו לקבל ועדה עצמאית.

<קריאה: זה גם ועדה עצמאית וגם - - -

דוד ביטן: אבל אתה לא יכול לתת לוועדה עצמאית בלי שתכנית המתאר מאושרת.

<יוסף משלב: זה לא יעזור לו כלום, דוד.

<יוסף משלב: אם תכנית המתאר תתאשר לא יעזור לו כלום, כי הוא לא מוסמך.

<יוסף משלב: המסר לשר האוצר, להסמיך את הוועדות האלה.

דוד ביטן: בסדר, אבל רק אחרי שיהיה את האישור.

<יוסף משלב: ברגע שהוא יוסמך הוא יוכל ליהנות מעוד 20% זכויות בנייה.

דוד ביטן: כמה שהוא יזדרז בוועדה המחוזית לאשר להם את תכנית המתאר הם יוכלו - - -

<יעקב אדרי: - - - אני לא ממהר.

<יעקב אדרי: עד שלא יגמרו את העניין אני לא ממהר.

<יעקב אדרי: ההתחברות למחלף, לא גשר.

אלי כהן: חברים, לפני שאנחנו יוצאים לשטח אני באמת רוצה להגיד כמה מילים, אם לא ייצא לנו אחרי שנהיה בשטח.

אלי כהן: אז קודם כל אני יכול להגיד לכם שאנחנו רואים כאן שילוב מאוד חשוב בין העירייה, אני חושב שיש כאן ראש עיר עם ניסיון גדול מאוד, גם ברמה המוניציפאלית אבל גם ברמה הארצית, שבא ויודע ומכיר את הדברים.

אלי כהן: אני שמח לראות את גופי התכנון, יוסף, באמת דיברת ברמה מאוד מפורטת, מאוד עניינית, ואני מברך באמת על הדחיפה וזו באמת הרוח החדשה ואין לי ספק, גם עם ארנון, שהוא גם יו"ר הוועדה המרחבית וגם במסגרת תפקידו כיועץ בוועדה, יעשו את שלהם.

אלי כהן: הנחתם לפתחנו את הנושא של הקמת הכביש, אותה יציאה למחלף.

אלי כהן: כאן אני מבקש, לא יאוחר מסוף החודש, שתביאו את המסמך, גם דוד וגם אני, אני חושב שאנחנו נוכל לדחוף את הנושא הזה.

אלי כהן: נקודה נוספת שקשורה גם לנושא של הדיור הציבורי.

אלי כהן: יש כאן גם את הנושא של נציגי עמידר והנושא בוועדה.

אלי כהן: הנושא של הדיון הציבורי, לנו ולי באופן אישי הוא חשוב.

אלי כהן: חשוב לשמור על האנשים האלה, חשוב שלאנשים האלה יהיה ביטחון.

אלי כהן: בעיית המדיניות שלנו, שדובר עליה באחת הוועדות, שלא תהיה הגליה.

אלי כהן: אין ספק שהשכונה הזאת תעבור מתיחת פנים, אין ספק שהשכונה הזאת תשודרג, יש כאן יחס שתגיע אוכלוסייה חזקה ויש את האוכלוסייה שהיום היא אוכלוסייה שהיא פחות חזקה או חלשה, לצורך העניין, ולכן האינטגרציה הזאת חשובה לנו ולכן המדיניות שלנו היא מדיניות שלא תהיה הגליה.

אלי כהן: נהפוך הוא, לא לקחת את אותם תושבים חלשים ולזרוק אותם לשכונה חלשה אחרת, אלא כן שתהיה אינטגרציה בין האוכלוסייה החזקה, והיחס הוא 1 ל-6, 1 ל-7, כלומר תהיה לנו פרופורציה שהיא פרופורציה סבירה וחשוב לנו לשמור על זה בצד החברתי.

אלי כהן: גם לך, יעקב, וגם כמובן למהנדס העיר, שקיבלנו ממנו את הפתיחה, צריך לזכור, פרויקטים של התחדשות עירונית, חשוב לנו במיוחד בערים כמו אור עקיבא.

אלי כהן: עם כל הכבוד לתל אביב ועם כל הכבוד לחולון שאני גר בה, ועם כל הכבוד לראשון, במיוחד בסוג הערים כמו אור עקיבא, שיכולה לגדול, שצריכה לגדול, דווקא כאן חשוב לנו לבוא ולקדם את זה.

אלי כהן: צריך לזכור, גם אור עקיבא, יש היום את כל הנושא של התקצוב הדיפרנציאלי, כל המאבק שיש בנושא הזה - - -

<יעקב אדרי: אני לא יודע אם ייצא משהו ממנו.

אלי כהן: אז אני יכול להגיד לך, במקום תקצוב דיפרנציאלי, אנחנו נקרא לזה לבוא ולחזק את הערים החלשות ואז זה - - - לכן צריך לזכור, גם עליך המשימה היא לא פשוטה, כאחד שמנהל עירייה באשכול 4, שזה מדבר גם על הכנסות מארנונה ובכלל, לכן גם כאן, נקרא לזה הסכמי פיתוח, נקרא לזה הסכמי גג, אם יש דברים נוספים ברמה הממשלתית, אז קודם כל נתמקד בנושא של הכביש הזה ואין ספק שדוד ואני נצליח יחד - - -

דוד ביטן: לי יש את התחבורה, אתה האוצר, סגרנו עניין.

אלי כהן: נכון, אנחנו נעשה את זה.

אלי כהן: תשלחו את המסמך, שיהיה תקציב מסודר וברור ואנחנו מתחייבים שאנחנו נביא לכאן פתרון.

אלי כהן: אבל גם לדברים נוספים, מכיוון שכן חשוב לנו לבוא ולראות את העיר הזאת גדלה בעוד 5,000 יחידות דיור, מכיוון שיש לנו כאן

אלי כהן: באמת שעת כושר, יש הזדמנות, יש ביקוש, יש ועדה מחוזית ומרחבית שדוחפת ונעשה זאת.

אלי כהן: חברים, תודה רבה, נצא לסיור.

בשעה 12: (סיור)

<נסים אסייג: הבניינים בפנים, מצב הבניינים מאוד מאוד רעוע.

<נסים אסייג: אנחנו נכנסים עכשיו ללב השכונה, כל מבני הציבור פה הם בתוך הקו הכחול, חלק מהם אנחנו משפרים במסגרת הפרויקט.

<נסים אסייג: זה לב השכונה.

<נסים אסייג: אם אתם רואים ממול את מגרש הכדורסל, זה השטח הפנוי שמתחילים שם את הביני ואחרי זה את הפינוי.

<נסים אסייג: אנחנו עדיין בלב המתחם.

<נסים אסייג: זה לב המתחם, כאן יוקם המרכז המסחרי.

<נסים אסייג: נרד בתוך המתחם.

<נסים אסייג: נרד למרכז השכונה.

<נסים אסייג: אליאס הוא מנהל המתחם.

<אליאס אסייג: צהריים טובים לכולם.

<אליאס אסייג: אל"ף, באופן אישי אני מלווה את הפרויקט הזה 6 שנים, אבל ב-6 השנים האלה, תיכף אני אסביר יותר מפורט בהיבט החברתי, הרגשתי מין ריקנות בהיבט של הממסד, מה הכוונה שלי?

<אליאס אסייג: שיש פה פרויקט שכולם מדברים חברתי חברתי חברתי ויש הרבה מה ללמוד ממנו, כל הזמן יש פה מידע רב שנצבר בהיבט החברתי.

<אליאס אסייג: על הפעילות היומיומית שלנו יושבת מלי, יש פה את יוליה, יש לנו משרד בקומה הראשונה, שהוא פתוח מעשר בבוקר עד הערב, לכל דייר שחפץ, עם כל הבעיות שיש לו.

<אליאס אסייג: ברגע שיש ועדה כזו, אותי באופן אישי זה מעודד.

<אליאס אסייג: זה מעודד אותי שיש למי להעביר את המידע שנצבר פה.

<אליאס אסייג: אני אומר לכם את האמת, מלווים אותי כבר חודשיים האוניברסיטה העברית בירושלים.

<אליאס אסייג: יש פה דוקטור שלקח ממני את התורה איך עושים בינוי פינוי בהיבט החברתי.

<אליאס אסייג: הם צמודים אליי פה כבר חודשיים.

<אליאס אסייג: יש את נעמי כרמון מהטכניון ויוגב, דוקטור מאוניברסיטת ירושלים.

<אליאס אסייג: למה אני אומר את זה?

<אליאס אסייג: כי יש הרבה דברים, אפשר להעביר את המסר שנצבר פה לעוד פרויקטים.

<אליאס אסייג: יש את השלב של התכנון שהוא בסדר, בשלב התכנון יש תקנון, יש חוקים, יש דברים שהם מסודרים, אבל בעניין של דיירים יש לב ויש נשמה וכל משפחה זה עולם ומלואו.

<אליאס אסייג: יש פה 355 משפחות שזה עולם ומלואו, הדירה שיש להם.

<אליאס אסייג: זה לא פשוט לבוא לבן אדם שמחזיק את קרנות המזבח, זו הדירה שלו, הוא פוחד לאבד אותה, ואתם צריכים לבוא בגישה של איך באמת משתפים אותו.

<אליאס אסייג: אותו דייר צריך להבין, וזו המציאות, הוא בעל הקרקע פה, ו-90% מהפרויקט זה פרויקט שלו, הוא בעל הקרקע וכך צריך לתת לו את התחושה, שהוא שותף לתהליך הזה.

<אליאס אסייג: ברגע שניתן להם את התחושה הזאת שהוא שותף לתהליך הדברים נעשים קלים.

<אליאס אסייג: אין מצב אצלי פה בשכונה, שאני יושב עם נסים או יושב עם המהנדס, שהם לא יודעים.

<אליאס אסייג: אני יכול להעלות אתכם למשרד, כל יום אני אוסף פה בניין בניין ומרצה להם, מרצה להם על הכול.

<אליאס אסייג: מספר להם מה הולך להיות, איך מתקדם, אין לי לחץ.

<אליאס אסייג: אין לי לחץ בשכונה, אין לי לחץ, אנשים מבינים מה הולך להיות, הם לא חיים בעולם של אי ודאות, הם לא חיים בבועה, הם יודעים בכל נקודת זמן מה הולך להיות בפרויקט הזה.

<נסים אסייג: אליאס גם הופך בכובע מסוים עובד סוציאלי.

<נסים אסייג: מרוב שהוא חי בתוכם.

<נסים אסייג: יש משברים בין בני זוג, הוא לפעמים מוצא את עצמו מתעסק בשלום בית.

<נסים אסייג: כן, חבר'ה, זה היום יום.

<אליאס אסייג: זה אמיתי.

<אליאס אסייג: אני לא רוצה להלאות אתכם בסיפורים, באמת תקבלו צמרמורת.

<משה שטראוס: אני משה שטראוס, מנהל המחלקה לעבודה קהילתית בעירייה.

<משה שטראוס: אני אשמח אם יהיה שיתוף פעולה איתנו, כי בסופו של יום האוכלוסייה פה היא האוכלוסייה שברווחה אנחנו מכירים את המשפחות האלה.

<משה שטראוס: שניכם דיברתם, חברי הכנסת, על כך שלא תהיה הגליה ויהיה חיבור, אז יש לנו ניסיון רב עם האוכלוסיות הוותיקות שגרות במגדלים הצפוניים וגם בשכונות הדרומיות, הניסיון שלנו, כמו שאתה צברת ניסיון, יש לנו, ואני אשמח אם יהיה שיתוף פעולה ונעבוד ביחד, כי גם האכלוס העתידי חייב להיות משותף יחד עם הרשות, כי האוכלוסייה הזאת היא אוכלוסייה ברובה רווחתית.

<משה שטראוס: אז אני אשמח שנחליף אחר כך פרטים.

<אליאס אסייג: אין שום בעיה, אני פה, אני אתן לך את הטלפון שלי, אני נמצא פה כל יום.

<אליאס אסייג: פה עומד לקום הבניין הראשון, הורסים את גן הילדים הזה.

<אליאס אסייג: שלב א', כמו שראיתם בשקף, זה הגן שהורסים, פה הגן הוא פעיל אחרי הצהריים.

<אליאס אסייג: מעבר למגרש בונים את הבניין הראשון ואחרי זה את בניין 815 הורסים וזה בניין שעובר מבינוי לפינוי, זה 814.

אלי כהן: כמה סך הכול בניינים יש?

<אליאס אסייג: 18 בניינים בכל המתחם.

<אליאס אסייג: היום יש 18 בניינים.

אלי כהן: ובחדש כמה יהיו?

<אליאס אסייג: 16 מגדלים של 24 קומות, חוץ מבניין אחד שהוא 12 קומות.

<אליאס אסייג: זה התהליך.

<אליאס אסייג: כשהממונה אמר שבונים 123 יחידות, אני לא יכול לאכלס את כולם בבניין אחד.

<אליאס אסייג: הפיזור - - -

אלי כהן: הפיזור של הישן?

<קריאה: לפי יחס הבנייה זה הפיזור.

<אליאס אסייג: אני צריך לאכלס רק קרוב ל-24 דיירים בבניין הראשון.

<אליאס אסייג: כמו שאמרת, אינטגרציה שיהיה בהיבט החברתי.

אלי כהן: אחרת אתה פוגע בשיווק, אתה לא יכול לייצר סלמסים.

<אליאס אסייג: למשל מי שחי פה, גם הלך הרוחות, למשל בחוזה, דוגמה לעניין חברתי, בחוזה כתוב להם שהם צריכים לתת מקומה ראשונה עד חמישית.

<אליאס אסייג: אני צריך לאכלס בכל קומה בין שלושה לארבעה דיירים, שייתן לי את היחס של ה-20%.

<אליאס אסייג: ישבנו, אני, נסים ואחי, עלינו על פתרון.

<אליאס אסייג: אמרנו למה ניתן להם מקומה ראשונה עד חמישית?

<אליאס אסייג: אתה חי פה ויש פה סכסוכים אדירים, 'לא, אני לא רוצה להיות איתו', 'לא, אני לא רוצה להיות איתו', ואז העלינו רעיון, למשל ב-814 או 16 דיירים, ניתן להם מקומה ראשונה עד קומה 16, אז מה, אתה יוצר מצב?

<אליאס אסייג: שבכל קומה אחד.

<אליאס אסייג: זהו.

<אליאס אסייג: הפרדת את העניין החברתי, הוא לא מסוכסך, הוא רואה ארבעה דיירים חדשים, גם צ'יפרת אותו וגם - - -

<קריאה: אבל איך אתה מתמודד עם זה שכל אחד רוצה - - -

<אליאס אסייג: לא, יש טבלה מסודרת, יש מנגנון מסודר.

<מלי נווה אלבז: יש מנגנון מסודר בהסכם המשפטי, הגרלה מקומה ראשונה עד חמישית, ובהתאם עכשיו הם צ'יפרו, הם החליטו לפזר את זה על כל השטח של הקומות, וההגרלה תהיה בהתאם.

<אליאס אסייג: ואז זה פותר את כל העניין החברתי, את כל הסכסוכים שיש בין דיירים, ויש את המצבים האלה.

<משה שטראוס: מה לגבי 5% בנייה נגישה?

<משה שטראוס: על פי החוק שמתחייב ממשרד המשפטים?

<קריאה: כל הבניין נגיש.

<משה שטראוס: הדירות נגישות גם לבעלי מוגבלויות?

<מלי נווה אלבז: יש גם סעיף בהסכם שנותן פריבילגיה לאנשים עם מוגבלויות.

<קריאה: כל בניין חייב להיות נגיש היום.

<אליאס אסייג: יש דברים שאנחנו מתמודדים.

<אליאס אסייג: בשיחות עם הדיירים אני לומד המון.

<אליאס אסייג: למשל יש פה דיירים.

<אליאס אסייג: הם חיים בארבע קומות, פתאום אתה נותן לו 24 קומות, יש פה היבט פסיכולוגי, שבאים אליי אנשים ואני מתמודד עם זה, 'רגע, עם 24 קומות אני לא רוצה', 'תן לי את הקומה הראשונה', יש להם את הפחד הזה.

<מלי נווה אלבז: יש להם פחד גבהים, כל מיני דברים.

<אליאס אסייג: מה אני עשיתי?

<אליאס אסייג: הלכתי לגעש, איפה שיש מרכז לבנייה, לקחתי מערכי שיעור בנושא מעלית, אינטרקום.

<קריאה: הם בחיים לא עלו במעלית.

<אליאס אסייג: אתה לוקח אישה מבוגרת כזאת, ללחוץ על אינטרקום, או להפעיל מעלית, זה עולם ומלואו.

<אליאס אסייג: אתה צריך להדריך אותם, להכין אותם לזה, לקראת הבניין החדש.

<אליאס אסייג: כיבוי אש, כל המטפים.

אלי כהן: כל מה שהוא אמר, זה מה שפתחתי בכנסת, מה זה הנדבך החברתי פה, זה לא מובן מאליו.

<אליאס אסייג: אז אני עושה את זה ביום יום.

<אליאס אסייג: ביום יום.

<אליאס אסייג: אתה מכין אותם נפשית.

<אליאס אסייג: יש לי אחת שאומרת 'אני רוצה קומה ראשונה', אז אני מול החוזה צריך להיות פייר עם כולם, 'את רוצה קומה ראשונה?

<אליאס אסייג: לכי לרופא, תביאי לי אישור'.

<אליאס אסייג: איפה יוליה?

<אליאס אסייג: הנה עורכת הדין.

<אליאס אסייג: הלכה לרופא הביאה אישור?

<אליאס אסייג: 'קיבלתי אישור, עכשיו תקבלי קומה ראשונה'.

<אליאס אסייג: אתה יורד לפרטים האלה, אין לך ברירה.

<קריאה: תגיד, יש מצב שאנשים יצטרכו בתקופת הביניים לעבור לדירת אמצע?

<אליאס אסייג: שכירות, כן.

<מלי נווה אלבז: כמובן עם כל ההגנות שהחוק מקנה להם, עם ערבויות חוק המכר.

אלי כהן: אבל אם אתה עושה בינוי פינוי למה אתה צריך את זה?

<נסים אסייג: קצב המכירה יקבע את קצב השלביות.

<נסים אסייג: אם אתה תשווק הרבה, בפריסל למשל, אתה תבנה הרבה במכה.

<נסים אסייג: אז יכול להיות שנבנה שני שלבים במכה, שזה שישה מגדלים.

<נסים אסייג: אם אתה מחליט עכשיו לעשות בטור, פינוי בינוי, בינוי פינוי, זה פרויקט של 15 שנה.

<אליאס אסייג: זה 36 שנה.

<אליאס אסייג: בול 36.

<נסים אסייג: אז חייבים לקחת מקטעים, להוציא גם לפינוי בינוי כדי לזרז את הביצוע.

<אליאס אסייג: כי אין לך פה חלופות קרקע.

<אליאס אסייג: זה אחד ויש עוד מקום אחד, זהו.

<נסים אסייג: אז פה יש לנו שתי פינות להתחיל פינוי בינוי.

<אליאס אסייג: אין לנו משהו אחר.

<נסים אסייג: השיווק יקבע את כל הקצב פה.

<נסים אסייג: המכירה, זה מה שקובע קצב הרמת פרויקט.

<נסים אסייג: ואנחנו עכשיו עוסקים במיתוג, לקחנו שני משרדי מיתוג.

<נסים אסייג: קודם כל מתחילים במיתוג של העיר, כי שליש עיר בונים פה, ואחרי זה מיתוג של השכונה בתוך העיר.

אלי כהן: והיום למעשה מה השלבים שמונעים את הוצאת היתר הבנייה?

אלי כהן: יש את הסוגיה של המחלף - - -

<נסים אסייג: כל השלושה בניינים הם ככה:

<נסים אסייג: אנחנו כרגע עושים תיקון של התב"ע מול המחוזית של המרפסות - - -

<מוטי כסיף: ברשותך, בעיקר מה שמונע, הסיבות העיקריות שעשויות לעכב היתר בנייה זה האם זה מתן היתר שקשורים לביצוע של תשתיות, ויש לנו פגישה עם מהנדס העיר בשבוע הבא, אנחנו מבקשים להעביר את זה לטופס 4 - - -

<נסים אסייג: טופס 4.

<נסים אסייג: לא להתנות.

<מוטי כסיף: לא תנאי למתן היתר, כי דרשו מאיתנו - - - באותו כביש שאתם נכנסתם אמור לעבור קו הביוב שאמור להתחבר למאסף הראשי שראש העיר דיבר עליו קודם.

<מוטי כסיף: אנחנו, כתנאי למתן היתר בנייה, צריכים לבצע את כל קו הביוב הזה, 2 קילומטרים על הכביש הזה.

<מוטי כסיף: כל מה שאנחנו מבקשים, יש לנו פגישה עם מהנדס העיר על זה, שייתנו לנו את זה בתור תנאי אישור לאכלוס.

<חגי טולדנו: משלב אמר שם, הוא התייחס לזה במפורש - - -

<מוטי כסיף: הוא לא התייחס לזה, הוא התייחס לקו הראשי.

<מוטי כסיף: אנחנו היינו אצלו כמה פעמים - - -

<חגי טולדנו: הוא אמר שברגע שהוא יראה שיש מימון הוא יעביר את זה שלב ל - - -

<מוטי כסיף: פה אין בעיה, המימון מוטל עלינו, אנחנו עושים את המימון.

<נסים אסייג: אז זה התניה.

<נסים אסייג: וההרחבה של ביאליק אנחנו ניקח אותה, התחייבנו, והמחלף.

<נסים אסייג: המחלף הוא לא תנאי בתב"ע, אבל ראש העיר, בצדק, רוצה להשתמש בעניין הזה כמנוף להוציא משאב למחלף, אבל רק שבסוף הכסף באמת יעבור, כי אם דוד וזה לא יצליחו אנחנו תקועים פה.

<נסים אסייג: צריך לטפל בזה.

<נסים אסייג: אסור לנו שזה יישאר ככה.

<מוטי כסיף: יש פה הזדמנות פז, אני עוסק הרבה בהתחדשות עירונית, אין הרבה שכונות כאלה, בסיטואציה הזאת, עם אחוז החתמות כזה וברצון של דיירים.

<מוטי כסיף: אין הרבה שכונות כאלה.

<קריאה: זה פרויקט פינוי בינוי, דרך אגב, הכי גדול במדינה.

<אליאס אסייג: עוד משהו שהוא מאוד חשוב, הדיירים - - -

אלי כהן: בהנחה שאתם מתקדמים כפי שאתם מצפים, זמן סביר - - -

<יעקב אדרי: כמו שמוטי אמר.

<מוטי כסיף: מאי.

אלי כהן: ואז התחלת עבודות?

<מוטי כסיף: מיד.

<מוטי כסיף: אנחנו לא צריכים קבלן מבצע, כבר יש לנו קבלן מבצע, אין לנו הליכים של מכרז, כבר עברנו אותם, אז בעצם הקבלן המבצע מחכה לקבל היתר לעלות על הקרקע.

<נסים אסייג: הכול סגור, יש מנהל פרויקט, יש הכול, רק להתחיל.

<אליאס אסייג: יש עוד משהו שהוא חשוב לך, כנציג הציבור.

<אליאס אסייג: כל הזמן הם מתלוננים על הממסד, 'הממסד הזניח אותנו 40 שנה', זה פרויקט שהקשר מול הממסד נהיה יותר חזק.

<אליאס אסייג: כשאתה אומר להם שיש שני משרדים, משרד השיכון ומשרד הפנים, שמלווים את הפרויקט הזה, הם מסתכלים במשקפיים אחרים לכיוון הממסד.

<אליאס אסייג: זה משפר את היחס שלהם לאותם משרדים ממשלתיים, שהנה באים לקראתם, עוזרים להם, וזה מאוד חשוב.

אלי כהן: ברור.

אלי כהן: יופי.

אלי כהן: תודה על הסקירה.